section_heading: Gospodarstvo
paragraph_text: Iako je čitav kraj tradicionalno bio poljoprivredni, danas je glavna gospodarska grana turizam. Osim nekoliko hotela, velik je broj privatnih smještajnih jedinica. Upravo je u Malinskoj i obližnjim naseljima izgrađeno najviše apartmana od svih turističkih središta na otoku Krku. Zbog toga se često ističe kao primjer pretjerane apartmanizacije. Osnovu organizirane turističke djelatnosti i generator zapošljavanja lokalnog stanovništva su hoteli Malin, Blue waves, Pinia ,Rova. Hotelsko naselje Haludovo nažalost nije u funkciji i sudbina mu je nepoznata. Glavna trgovačka organizacija u Malinskoj je Trgovina Krk dd, a prisutni su i drugi veći hrvatski trgovački lanci kroz svoje markete i supermarkete.